Ontstellend,maar nodig ….nie vir swak harte nie! – Perdebytjie se nes
Posted on December 23, 2014 by perdebytjie
Ontstellend,maar nodig ….nie vir swak harte nie!
Om te oorleef,moet die wildehond jag,vang,verskeur en baie vinnig vreet.Vir ons as mense lyk dit na 'n wrede bloedbad.Dis egter nodig,want wildehonde moet kompeteer met ander roofdiere en as hulle nie gouspeel en maak dat hulle wegkom van die toneel af nie,is hulle in groot moeilikheid.
Lammertyd is ook feestyd vir hierdie uiters bedreigde,pragdiere.Ons was so gelukkig om drie vangste van jong rooiboklammertjies te aanskou.Dis eintlik verskriklik,maar die spoed waarmee dit gedoen word,laat mens na jou asem snak.Alles is binne tien minute verby..bokkie gevang ,uitmekaar geskeur en verorber.Ek dink nie die bokkie weet eers wat hom getref het nie.
Die hartseerste is die rooibokooi wat dae lank nog loop en treur oor haar kleintjie…ons het waargeneem hoe sy naby die toneel rondhang en gladnie eet nie.Die veldwagters het dit bevestig,dat daar definitief 'n tipe van emosie betrokke is,al dink ons as mense,dat dit maar net 'n dowwe bok is.
Een van Afrika se mees bedreigde diere.
Die bokkie word so vinnig gevang en verskeur,dat hy nie eers weet daarvan nie.
Hierdie is beslis nie vir swaarmoediges nie.
Die hele proses duur net 'n klein rukkie!
Volwassenes vreet genoeg en sal dan later voedsel opbring vir kleintjies wat onder toesig van ander volwassenes by 'n skuiling wag.
Toutrek kry hier nuwe betekenis.
19 Replies to "Ontstellend,maar nodig ….nie vir swak harte nie!"
Dis die natuur ek weet. Ek maak my bydrae om vegan te eet. Happy holidays vir jou Mrs P😊
Ja ons is net so wreed.Ons sien net die pakkies vleis in die winkels en nie die groter prentjie nie.Jy moet ook lekker vakansie hou en feestyd geniet.
Ook ons vang en eet ter wille van oorlewing. Ja, daar is ook mense wat onoordeelkundig vang, maar dis waaroor dit gaan: Ter wille van oorlewing.
Sjoe, die natuur is wreed!
Neeeeee ek vat maar verby
Dis regtig aaklig om te aanskou,maar dit laat mens ook in verwondering oor die spoed en sukses van elke vangs.
Hul is nie soos mense wat onnodig dood maak nie. Hul maak net dood om te kan lewe nie uit wreedheid nie!
December 30, 2014 at 6:35 am
Ja,hulle vreet elke krieseltjie op.Niks word gemors nie.
Ja, sug, ons mensdom kan baie leer en tog pas ons dit nie toe nie.
Sjoe – dis al wat my afsit van die diere, perdebytjie. Iets wat ek net nie gewoond kan raak nie, vernaam as mens koer oor die kleintjies.
Jou fotos is uitstekend. Het jy gesien dat die linkeroog van die wildehond op jou 1ste foto is uit?
Ja die natuur is wreed.Ek het gesien sy oog lyk snaaks.Ek glo nie dis uit nie,miskien net beseer en blind.Ek sal bietjie op my ander nabyskote kyk of ek beter kan sien wat aangaan.
Ter wille van oorlewing. Die wette van die natuur. Dis wat dit is. Dankie vir die wys.
Lyk of jy my tog gevind het!
Soos altyd is jou fotos pragtig…. maar ai, ek hou ook maar verby. 😦
Dis verskriklik om te aanskou,maar dit laat mens met verwondering oor die spoed van hierdie diere.Hulle hardloop kilometers per dag,dis hoekom hulle so moeilik gesien word.Jy dink nog hulle is hier,dan is hulle weg!
Sjoe, Dina, sommer 3 wildehond vangste! Hule is darem maar baie effektiewe jagters ne, alles vinnig oor en verby. Wonderlike fotos hierdie!
Dit gebeur so vinnig,dat mens skaars vinnig genoeg kan reageer.In Sabi-Sand ry hulle deur die veld agter die diere aan,dus is dit maklik om by alles uit te kom.Alles word gereguleer,sodat daar nie te veel skade gedoen word nie..net drie voertuie by enige toneel.